open-index/open-wikipedia-markdown huggingface dataset:
Bad Boys

**Bad Boys** kan vise til:

Innen **film**:
*''Bad Boys'' (1961 film), film fra 1961 med Susumu Hani.
*''Bad Boys'' (1983 film), film fra 1983 med Sean Penn.
*''Bad Boys'' (1995 film), film fra 1995 med Will Smith og Martin Lawrence.
**''Bad Boys'' (soundtrack), soundtrack-albumet til *Bad Boys*.
*Bad Boys II*, film fra 2003 og oppfølgeren til *Bad Boys* (1995).
**[[Bad Boys II (soundtrack)|*Bad Boys II* (soundtrack)]], soundtrack-albumet til *Bad Boys II*.
*[[Bad Boys (finsk film)|*Bad Boys* (finsk film)]], film fra 2003 med Peter Franzén.

Innen *'musikk**:
*[[Bad Boys (Baccara album)|''Bad Boys'' (Baccara album)]], album fra 1981 (og en sang på albumet) av den spanske duoen Baccara.
*[[Bad Boys (Haywire album)|''Bad Boys'' (Haywire album)]], album fra 1986 av Haywire.
*[[Bad Boys (DeBarge album)|''Bad Boys'' (DeBarge album)]], album fra 1987 av DeBarge.
*[[Bad Boys (Wham! sang)|«Bad Boys» (Wham! sang)]], en sang fra 1983 av popduoen Wham!.
*[[Bad Boy (Miami Sound Machine sang)|«Bad Boys» (Miami Sound Machine sang)]], en sang fra 1986 av by Miami Sound Machine.
*[[Bad Boys (Inner Circle sang)|«Bad Boys» (Inner Circle sang)]], en sang fra 1987 av Inner Circle, brukt i filmen og TV-showet ''COPS''.
*[[Bad Boys (Alexandra Burke sang)|«Bad Boys» (Alexandra Burke sang)]].
*«Bad Boys», en sang av Whitesnake fra 1987, på albumet ''[[Whitesnake (album)|Whitesnake]]''.
*«Bad Boys», en sang av Shyne fra 2000, på albumet ''[[Shyne (album)|Shyne]]''.

Innen **musikkgrupper**:
*[[Bad Boys Inc]], et britisk boyband.

Innen **videospill**:
*''[[Bad Boys: Miami Takedown]]'', et videospill basert på Michael Bay-filmene.

**Annet*':
*Basketballaget [[Detroit Pistons]], kjent som *Bad Boys'' på slutten av 1980-årene og starten av 1990-årene.
Baldwin kraftverk

**Baldwin kraftverk** er et kullkraftverk ved et kunstig oppdemmet kjøle-reservoar i Kaskaskia River, Randolph County i delstaten Illinois i det nordlig-sentrale USA. Det har en installert produksjonskapasitet på 1806 MW, fordelt på tre blokker/turbiner. Dette er delstatens nest største termiske kraftverk målt etter installert produksjonseffekt.

Anlegget ble påbegynt omkring 1970 og stod ferdig i 1975. Brenselkilden er sub-bitumenøst kull.

## Referanser


## Eksterne lenker
* IndustCards – «Coal-Fired Power Plants in Illinois».
Powerton kraftverk

**Powerton kraftverk** er et kullkraftverk og et gasskraftverk i Tazewell County i delstaten Illinois i det nordlig-sentrale USA. Kraftverket har et kunstig kjølereservoar. Det har en installert produksjonskapasitet på 1538 MW, fordelt på to like store blokker / turbiner. Dette er delstatens tredje største termiske kraftverk målt etter installert produksjonseffekt.

Anlegget ble påbegynt omkring 1972 og stod ferdig i 1975. Brenselkilden er sub-bitumenøst kull og naturgass.

## Referanser


## Eksterne lenker
* IndustCards – «Coal-Fired Power Plants in Illinois».
Kapp Platen

**Kapp Platen** er en odde på Nordaustlandet, Svalbard og er det nordligste punktet på Platenhalvøya på Prins Oscars Land.

Kapp Platen har sitt navn etter den svenske sjøfarts- og utenriksministeren Baltzar von Platen.

## Referanser
Scott Hamilton

**Scott Scovell Hamilton** (født 28. august 1958 Toledo i Ohio) er en amerikansk tidligere kunstløper som deltok i de olympiske vinterleker 1980 i Lake Placid og 1984 i Sarajevo.

Hamilton ble olympisk mester i kunstløp under vinter-OL 1984 i Sarajevo. Han vant konkurransen single for menn, foran Brian Orser fra Canada og Jozef Sabovčík fra Tsjekkoslovakia.

Hamilton ble verdensmester i kunstløp fire ganger, 1981&ndash;1984, alle i single for menn.

## OL-medaljer
* 1984  Sarajevo -  **Gull** i kunstløp, single menn  USA

## VM-medaljer
* VM 1981 –  **Gull** i kunstløp, single menn
* VM 1982 –  **Gull** i kunstløp, single menn
* VM 1983 –  **Gull** i kunstløp, single menn
* VM 1984 –  **Gull** i kunstløp, single menn

## Referanser


## Eksterne lenker
* 
* 
*
Joliet kraftverk

**Joliet kraftverk** er et kullkraftverk og et gasskraftverk ved byen Joliet sørvest for Chicago i Will County, delstaten Illinois i det nordlig-sentrale USA. Det har en installert produksjonskapasitet på 1806 MW. Dette er delstatens fjerde største termiske kraftverk målt etter installert produksjonseffekt. 

Brenselkilden var sub-bitumenøst kull, men kraftverket har senere blitt konvertert til et gasskraftverk.

## Referanser
Iron Cross

**Iron Cross** var et skinhead/Oi!-band fra Baltimore i Maryland og Washington D.C. Bandet ble stiftet tidlig på 1980-tallet og var et av de første amerikanske band innenfor denne musikkstilen. De tilhørte ikke den nynazistiske delen av skinheadkulturen.

## Utgivelser
* Skinhead Glory (1982)
* Hated & Proud (1983)
* Crucified For Our Sins (1999)
* Live For Now (2001)

## Eksterne lenker
*
Chandra Shekhar Singh

**Chandra Shekhar Singh** (født 1. juli 1927, død 8. juli 2007) fra Ibrahimpatti i distriktet Ballia i Uttar Pradesh, var Indias niende statsminister fra  10. november 1990 til 20. juni 1991. Han representerte koalisjonspartiet Janata Dal, i likhet med både sin forgjenger og sin etterfølger.

Shekhar studerte ved Allahabad University og var opprinnelig sosialist. Fra 1962 satt han i overhuset Rajya Sabha, og da V. P. Singh gikk av som statsminister ledet Shekhar en fraksjon av Janata Dal som kaltes Samajwadi Janata Party (Rashtriya) («Sosialistiske folkeparti (nasjonalt)»). Shekhar ble statsminister i 1990, men mistet flertallet da hans skjøre koalisjon med BJP og kommunistene gikk i oppløsning våren 1991. Han led av myelomatose, en slags kreft på plasmacellene, og ble innlagt på sykehus 3. mai 2007.

## Referanser


## Eksterne lenker
* 
* ''The Hindu'' – «Former Prime Minister Chandra Shekhar dies», 8. juli 2007.
Waukegan kraftverk

**Waukegan kraftverk** er et kullkraftverk og et gasskraftverk i Lake County, delstaten Illinois i det nordlig-sentrale USA. Det har en installert produksjonskapasitet på 789 MW. Dette er delstatens tiende største termiske kraftverk målt etter installert produksjonseffekt.

Brenselkilden er sub-bitumenøst kull og naturgass.

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Dallman kraftverk

**Dallman kraftverk** er et kullkraftverk og et varmekraftverk ved Springfield i Sangamon County, delstaten Illinois i det nordlig-sentrale USA. Det har en installert produksjonskapasitet på 717 MW, fordelt på 4 blokker/turbiner. Dette er delstatens tolvte største termiske kraftverk målt etter installert produksjonseffekt.

Anlegget ble påbegynt omkring 1968 og stod ferdig i 2009, inklusive utvidelser og total utbyttinger av enheter i 2003. Brenselkilden er sub-bitumenøst kull og biomasse.

## Referanser


## Eksterne lenker
* IndustCards – «Coal-Fired Power Plants in Illinois».
Chemin de Fer de Paris à Lyon et à la Méditerranée

**Compagnie des chemins de fer de Paris à Lyon et à la Méditerranée** (gjerne forkortet til **PLM**) var et fransk jernbaneselskap. 

Opprettet mellom 1858 og 1862 ved sammenslåingen av de tidligere Paris-Lyon og Lyon-Méditerranée-selskapene. Senere inngikk også en rekke andre mindre selskaper. PLM opererte hovedsakelig i sørøstlige Frankrike, med en hovedlinje som knyttet Paris til Côte d'Azur via Dijon, Lyon og Marseille. Selskapet hadde også jernbanedrift i Algerie.

PLM engasjerte også plakatkunstneren Roger Broders, blant annet ved å dekke hans reiser til Côte d'Azur og de franske alper. Litografier av reiseplakatene Broders lagde for PLM er fortsatt tilgjengelig i alminnelig handel.
 
Selskapet ble i 1938 en del av det delvis statseide Société Nationale des Chemins de fer Français.
Alpiniøya

**Alpiniøya** er en øy nord for Nordaustlandet, Svalbard og ligger ved utløpet av Finn Malmgrenfjorden.

Alpiniøya ble besøkt av kaptein Gennaro Sora på hans redningsekspedisjon for å finne mannskapet etter Luftskipet «Italia» som forliste 120 km nordøst for Nordaustlandet i 1928. Gennaro Sora var kaptein i det italienske Tredje Alpini-regimentet, hvor øya har fått sitt navn fra.

## Eksterne lenker
*
Joppa kraftverk

**Joppa kraftverk** er et kullkraftverk og et gasskraftverk ved byen Joppa i Massac County, delstaten Illinois i det nordlig-sentrale USA. Det har en installert produksjonskapasitet på 1&nbsp;014 MW, fordelt på 4 blokker / turbiner. Dette er delstatens åttende største termiske kraftverk målt etter installert produksjonseffekt. Operatør er Electric Energy Inc.

Brenselkilden er sub-bitumenøst kull og naturgass. Utnyttelsesgraden er høy, med en load-faktor (PLF) på 95,94%.

## Referanser


## Eksterne lenker
* EMT India – presentasjon, se slide nr 22. Besøkt 30. juni 2010.
The Living Daylights (sang)

**«The Living Daylights»** er en sang av den norske popgruppen a-ha, utgitt som tittellåt til James Bond-filmen *[[I skuddlinjen (James Bond)|I skuddlinjen]]* (originaltittel *The Living Daylights*) i 1987. Senere ble låten gitt ut på a-has tredje album *[[Stay on These Roads]]* i ny versjon våren 1988. Sangen er skrevet av Pål Waaktaar og John Barry.

## Bakgrunn
Da a-ha fikk oppdraget å skrive tittellåten til den neste James Bond-filmen, var det med forståelsen at dette skulle være et samarbeide med Bond-komponisten John Barry. Ifølge låtskriver og a-ha-medlem Pål Waaktaar bidro Barry med fint lite under den kreative prosessen og burde ikke blitt kreditert som med-komponist på låten. Dessuten mislikte a-ha det «Bondske» lydbildet låten fikk på singelutgivelsen og ga ut en ny versjon produsert av Alan Tarney på albumet *[[Stay on These Roads]]* i 1988. 

Singelen fikk gode plasseringer på hitlistene i en rekke land, både i Europa og ellers i verden. Sangen har også blitt en publikumsfavoritt da bandet ofte lar publikum delta i allsang under fremføringer av sangen under konserter. 

Det ble laget en musikkvideo, som ble spilt inn på 007 Stage i London, som ble regissert av Steve Barron for å promotere låta. Videoen inneholder forskjellige filmsekvenser fra filmen, som blir projisert ned på gruppa og gulvet mens de fremfører sangen i en hangar, samt visuelle effekter, redigert mot green screen, en kostbar innovasjon på denne tiden.

## Eksterne lenker
*Offisiell musikkvideo, der a-ha fremfører sangen The Living Daylights fra 1987.
Havana kraftverk

**Havana kraftverk** er et kullkraftverk og et oljekraftverk på østbredden av Illinois River, i Mason County, delstaten Illinois i det nordlig-sentrale USA. Det har en installert produksjonskapasitet på 690 MW, fordelt på 4 blokker / turbiner. Dette er delstatens trettende største termiske kraftverk målt etter installert produksjonseffekt.

Anlegget ble påbegynt omkring 1947 og stod ferdig i 1958. Brenselkilden er sub-bitumenøst kull og fyringsolje.

## Eksterne lenker
* IndustCards – «Coal-Fired Power Plants in Illinois».
Michigan City kraftverk

**Michigan City kraftverk** er et kullkraftverk og et gasskraftverk i LaPorte County, delstaten Indiana i det nordlig-sentrale USA. Det har en installert produksjonskapasitet på 680 MW, fordelt på 4 blokker / turbiner. Dette er delstatens femtende største termiske kraftverk målt etter installert produksjonseffekt. 

Anlegget ble påbegynt omkring 1950 og stod ferdig i 1974. Brenselkilden er bitumenøst kull og naturgass.

## Referanser


## Eksterne lenker
* Industcards – «Coal-Fired Plants in Indiana»
Crawford kraftverk

**Crawford kraftverk** er et kullkraftverk og et gasskraftverk i bydelen *Little Village* i Chicago, Cook County i delstaten Illinois, USA. Det har en installert produksjonskapasitet på 599 MW, fordelt på 2 blokker/turbiner. Dette er delstatens femtende største, termiske kraftverk målt etter installert produksjonseffekt.

Anlegget ble påbegynt omkring 1958 og stod ferdig i 1961. Brenselkilden er sub-bitumenøst kull og naturgass.

## Eksterne lenker
* IndustCards – «Coal-Fired Power Plants in Illinois».
Chemin de Fer de Paris à Orléans et du Midi

**Chemin de Fer de Paris à Orléans et du Midi**, ofte forkortet til **PO-Midi**, var et fransk jernbaneselskap. Det ble etablert i 1934 ved fusjonen mellom Chemin de Fer de Paris à Orléans og Chemin de Fer du Midi.

I 1937 ble selskapet nasjonalisert og ble en del av Société Nationale des Chemins de fer Français (SNCF).
Cordova gasskraftverk

**Cordova kraftverk** (engelsk: *Cordova Energy Center*) er et gasskraftverk i delstaten Illinois i det nordlig-sentrale USA. Det har en installert produksjonskapasitet på 500 MW, fordelt på 1 blokk / 2+1 turbiner. Dette er delstatens attende største termiske kraftverk målt etter installert produksjonseffekt.

Anlegget ble påbegynt omkring 1998 og stod ferdig i 2001. Brenselkilden er naturgass.

## Referanser


## Eksterne lenker
* IndustCards – «CCGT Power Plants in Illinois».
Chemin de Fer de Paris à Orléans

**Chemin de Fer de Paris à Orléans**, ofte forkortet til **CF Paris-Orléans**, var et fransk jernbaneselskap.

Selskapet fusjonerte i 1934 med Chemin de Fer du Midi for å bli en del av Chemin de Fer de Paris à Orléans et du Midi (PO-Midi).
John Barry

**John Barry Prendergast** (1933–2011) var en britisk komponist, kjent for sitt arbeide med filmmusikk til elleve James Bond-filmer. Barry komponerte også musikk til en rekke andre filmer og TV-serier. Han mottok i løpet av sin karriere blant annet fem Oscar-priser for beste originalmusikk, samt fire Grammy-priser. Barry er kjent for utstrakt bruk av messingblåseinstrumenter i sine komposisjoner.

## Referanser


## Eksterne lenker
* 
*
Karenslyst

**Karenslyst** var en eiendom i Bestumkilen (mellom Skøyen og Vækerø) i Oslo.

Det var Karen Sverdrup Maschmann  (1738–97) som kjøpte den i 1790. Hun var enke etter apoteker Johan Heinrich Maschmann  (1719–85).  Etter hennes død i 1797 ble eiendommen overtatt av sønnen Hans Henrich Maschmann som var apoteker. I 1840 ble den kjøpt av restauratør og traktør Hans Johan Lorange (1810–64) som etablerte et forlystelsessted på Bygdøy-siden. Gjester ble fraktet med dampbåt eller omnibuss. I 1850-årene ble eiendommen kjøpt av Johan Henrik Andresen (1815–1874) som anla villa.
:*Se [[Villa Smedbråten]]*

Det har blitt vanlig å uttale navnet med trykk på andre stavelse (som karensdager), selv om tradisjonell uttale tilsier at første ledd av ordet skal uttales som jentenavnet Karen (etter Karen Maschmann).

## Litteratur

*
*
*

## Referanser
Chemin de Fer du Midi

**Chemin de Fer du Midi**, ofte forkortet til **CF du Midi**, var et fransk jernbaneselskap.

I 1934 fusjonerte selskapet med Chemin de Fer de Paris à Orléans for å bli en del av Chemin de Fer de Paris à Orléans et du Midi (PO-Midi).

Chemin de Fer du Midi fullførte i 1856 linjen mellom Bordeaux og Toulouse.  I 1857 ble banen forlenger fra Toulouse gjennom Narbonne til Sète.  Dette gjorde banen til en direkte konkurrent til Canal du Midi.  I 1858 fikk selskapet kontrakt på leie av  Canal du Midi.

## Referanser
George Neal North kraftverk

**George Neal North kraftverk** er et kullkraftverk og et gasskraftverk i Woodbury County, delstaten Iowa i det nordlig-sentrale USA. Det har en installert produksjonskapasitet på 1&nbsp;092 MW, fordelt på 3 blokker / turbiner. Dette er delstatens nest største termiske kraftverk målt etter installert produksjonseffekt.

Anlegget ble påbegynt omkring 1964 og stod ferdig i 1975, inklusive utvidelser. Brenselkilden er sub-bitumenøst kull og naturgass.Totale CO<sub>2</sub>-utslipp i 2006 var 7,0435 mill. tonn, som sank til 6,7403 mill. tonn i 2008.

I samme fylke ligger George Neal South kraftverk.

## Referanser


## Eksterne lenker
* Iowa and Coal, inkludert utslippstall - Source Watch.
* IndustCards – «Coal-Fired Power Plants in Iowa».
Walter Scott Jr. kraftverk

**Walter Scott Jr. kraftverk** (engelsk: *Walter Scott Jr. Energy Center*, også kalt *Council Bluffs kraftverk*) er et kullkraftverk ved byen Council Bluffs i Pottawattamie County i delstaten Iowa i USA. Det har en installert produksjonskapasitet på , fordelt på 2 blokker / turbiner på 725,8 og 922,5 MW, og er per 2022 delstatens største termiske kraftverk målt etter installert kapasitet. Anlegget drives av selskapet MidAmerican Energy Co.

Anlegget ble påbegynt i 1954 med en blokk på 49 MW, som i 1958 ble supplert med en blokk på 81,6 MW. Disse to blokkene ble begge lagt ned i 2015. Den første av de nåværende to turbinblokkene sto ferdig i 1978 og har en kapasitet på 725,8 MW, mens den andre på 922,5 MW sto ferdig i 2007. Brenselkilden er sub-bitumenøst kull fra Wyoming.

Anleggets CO<sub>2</sub>-utslipp var 5,7861 mill. tonn i 2006, og 11,9695 mill. tonn i 2008.

## Referanser
Solheimsdalen

**Solheimsdalen** er et dalføre i Sunnfjord kommune. Dalen ligger sør for Førdefjorden, rundt 10 kilometer vest for kommunesenteret Førde, mellom Lisjehesten og Heilefjellet i sør og Fauskevarden i nordøst. Elva som renner gjennom dalen bringer vann fra sørhellingene til Fauskevarden og tilgrensende fjell og renner ut i Førdefjorden ved Ervik.

Sammen med grendene Fauske, Bjørkedal, Friborg, Mulen og Heilevang utgjør Solheimsdalen skolekrinsen Karstad krins. Skolen ligger ved Karstadvatnet i Solheimsdalen. Området hørte til Naustdal kommune, men ble overført til Førde kommune ved kommuneregulering i 1965. Fra 2020 ble Førde en del av storkommunen Sunnfjord.

## Referanser
Emery kraftverk

**Emery kraftverk** er et varmekraftverk og et gasskraftverk i delstaten Iowa i det nordlig-sentrale USA. Det har en installert produksjonskapasitet på 565 MW, fordelt på 1 blokk / turbin. Dette er delstatens femte største termiske kraftverk målt etter installert produksjonseffekt.

Anlegget ble påbegynt omkring 2000 og stod ferdig i 2004, inklusive utvidelser. Brenselkilden er råolje og naturgass.

## Referanser


## Eksterne lenker
* IndustCards – «Gas-Turbine and Combined-Cycle Power Plants in Iowa, Kansas & Nebraska».
Li Guixian

**Li Guixian** (kinesisk: 李贵鲜; født i august 1937 i Gaizhou i provinsen Liaoning i Manchukuo – nå Folkerepublikken Kina) er en politiker i Folkerepublikken Kina, og tidligere guvernør for Kinas folkebank, den kinesiske nasjonalbank.

I 1985 ble Li sekretær for kommunistpartiets provinskomite for provinsen Liaoning. I 1986 ble han sekretær for tilsvarende organ i provinsen Anhui. Fra 1988 til 1993 var Li så leder av den kinesiske nasjonalbank. Fra 1988 til 1998 var han dessuten statsråd.

## Referanser


## Eksterne lenker
*
Statsråd (Kina)

**Statsråd** (kinesisk: 国务委员; pinyin: *Guówù Wěiyuán*) er en innflytelsesrik posisjon innen Folkerepublikken Kinas Statsråd, som er den kinesiske regjerings eksekutive organ. En statsråd innordnes i rang umiddelbart under visestatsministerne og over ministrene for de forskjellige departementer. En statsråd kan samtidig også være for eksempel minister for et departement.

## Lister over statsråder
### 1988-1998
*Chen Junsheng 1988—1998
*Li Guixian 1988—1998

### 1993-
*Ismail Amat 1993—2003
*Luo Gan 1993—?

### 1998
*Wang Zhongyu 1998—?
*Wu Yi 1998—2003

### 2003-2008
*Chen Zhili 2003—2008
*Hua Jianmin 2003—2008
*Cao Gangchuan 2003—2008
*Zhou Yongkang 2003—2008
*Tang Jiaxuan 2003—2008

### 2008-2013
*Liu Yandong – Viseordfører for Det kinesiske folks politisk rådgivende konferanse
*Liang Guanglie – Forsvarsminister
*Ma Kai – ansvarlig for økonomirelaterte saker
*Meng Jianzhu – Minister for offentlig sikkerhet
*Dai Bingguo – avsvarlig for utenrikssaker

### 2013<small></small>-
*Yang Jing – Generalsekretætr for Statsrådet
*Chang Wanquan – Forsvarsminister
*Yang Jiechi - – avsvarlig for utenrikssaker 
*Guo Shengkun –  Minister for offentlig sikkerhet
*Wang Yong – *ikke fastlagt* (pr april 2013)

## Referanser


## Eksterne lenker
* Governing Laws of the State Council
Gibson kraftverk

**Gibson kraftverk** er et kullkraftverk i Gibson County, delstaten Indiana i det nordlig-sentrale USA. Det har en installert produksjonskapasitet på 3&nbsp;750 MW. Dette er delstatens største termiske kraftverk målt etter installert produksjonseffekt. Brenselkilden for anlegget er kull. Anlegget stod ferdig i 1976.

Operatør er Duke Energy, og anleggets utslipp av CO2 i 2006 var på 21,44798 mill tonn.

## Se også
* Liste over verdens største kullkraftverk

## Referanser


## Eksterne lenker
* Indiana and Coal, inkludert utslippstall - Source Watch.
* IndustCards – «Coal-Fired Plants in Indiana».
* Coal-fired power plants  – Duke Energy. Besøkt 3. juli 2010.
Rockport kraftverk

**Rockport kraftverk** er et kullkraftverk i Spencer County, delstaten Indiana i det nordlig-sentrale USA. Det har en installert produksjonskapasitet på 2600 MW, fordelt på 2 blokker / turbiner. Dette er delstatens nest største termiske kraftverk målt etter installert produksjonseffekt. 

Anlegget ble bygget ut i årene 1984–1989. Brenselkilden er sub-bitumenøst kull. Utslippet av CO<sub>2</sub> i 2006 var 20,1815 mill tonn.

## Referanser


## Eksterne lenker
* Indiana and Coal, inkludert utslippstall - Source Watch.
* IndustCards – «Coal-Fired Plants in Indiana».
R. M. Schafer kraftverk

**R. M. Schafer kraftverk** er et kullkraftverk i Jasper County, delstaten Indiana i det nordlig-sentrale USA. Det har en installert produksjonskapasitet på 1&nbsp;943 MW, fordelt på 3 blokker. Dette er delstatens tredje største termiske kraftverk målt etter installert produksjonseffekt.

Eier er NiSource Co. Brenselkilden er (sub-)bitumenøst kull. Totale CO<sub>2</sub>-utslipp i 2006 var på 11,8507 mill. tonn.

## Referanser


## Eksterne lenker
* IndustCards – «Coal-Fired Plants in Indiana».
* Indiana and Coal, inkludert utslippstall - Source Watch.
Petersburg kraftverk

**Petersburg kraftverk** er et kullkraftverk i Pike County, delstaten Indiana i det nordlig-sentrale USA. Det har en installert produksjonskapasitet på 1873 MW. Dette er delstatens fjerde største termiske kraftverk målt etter installert produksjonseffekt.  Operatør og eier er AES Corporation. 

Brenselkilden er sub-bitumenøst kull. Utslippet av karbondioksid i 2006 var 12,8266 mill tonn.

## Referanser


## Eksterne lenker
* Indiana and Coal, inkludert utslippstall - Source Watch.
* Electric Generating Capacity 2008 – EIA, USAs energidepartement. Besøkt 4. juli 2010.
Harding Street kraftverk

** Harding Street kullkraftverk **, tidligere kjent som ***Elmer W. Stout***,  er et olje- og kullkraftverk i delstaten Indiana i det nordlig-sentrale USA. Det ligger i bydelen Harding Station langt sør i storbyen Indianapolis, Marion County, og eies av Indianapolis Power & Light (IPALCO), som igjen er eid av energiselskapet AES.

Kraftverket har en opprinnelig produksjonskapasitet på 698 MW, som siden er utvidet til 1&nbsp;170 – 1&nbsp;196 MW total produksjonskapasitet. Det startet driften med oljefyring i 1941, og fikk deretter kokere for (sub)bitumenøst kull fra 1957. Det ble fornyet med nye brennere for fyringsolje i 1967 og 1973, og deretter utvidet med enheter for fyring med naturgass i hhv 1995 og 2002. Anlegget har hatt store utslipp av SO2, men visse rensetiltak og fornyelser har redusert dette noe.

## Se også
*Liste over verdens største kullkraftverk
*Liste over verdens største olje- og gasskraftverk

## Referanser


## Eksterne lenker
* Page about the station at SourceWatch
* Panoramio photo of the station
Gallagher kullkraftverk

**Gallagher kullkraftverk** er et kullkraftverk i Floyd County i delstaten Indiana i det nordlig-sentrale USA. Det har en installert produksjonskapasitet på 560-600 MW, fordelt på 4 like store blokker / turbiner. Dette er delstatens syttende største termiske kraftverk målt etter installert produksjonseffekt. Operatør er Duke Energy.

Anlegget ble bygget ut i årene 1959&ndash;1961. Brenselkilden er bitumenøst kull.

## Referanser


## Eksterne lenker
* IndustCards – «Coal-Fired Plants in Indiana».
* Coal-fired power plants  – Duke Energy. Besøkt 3. juli 2010.
Ulama

**Ulama** er et ballspill som spilles enkelte steder i den meksikanske delstaten Sinaloa. Det stammer fra den aztekiske varianten av mesoamerikansk ballspill, og er dermed en av verdens lengstlevende idretter.

Ulama spilles med en gummiball. Det er tre varianter av spillet, hvor ballen slås enten med hoftene, underarmene eller med balltre. To lag spiller mot hverandre, og målet er å holde ballen i spill og innafor sidelinjene, omtrent som i volleyball. Det er ulike måter å få poeng på. Laget som først oppnår åtte poeng, vinner. Kampene varer vanligvis rundt to timer.

## Eksterne lenker
* The Mesoamerican Ballgame Ulama 
* Article om Ulama av Smithsonian Institution
Whiting gasskraftverk

**Whiting gasskraftverk** er et gasskraftverk i delstaten Indiana i det nordlig-sentrale USA. Det har en installert produksjonskapasitet på 525 MW, fordelt på 1 blokk / 2+1 turbiner. Dette er delstatens attende største termiske kraftverk målt etter installert produksjonseffekt.

Anlegget ble bygget ut i årene 2000–2002. Brenselkilden er bitumenøst kull.

## Referanser


## Eksterne lenker
* IndustCards – «Gas Turbine and Combined-Cycle  Power Plants in Indiana and Michigan».
San Lorenzo Tenochtitlán

**San Lorenzo Tenochtitlán**, eller bare **San Lorenzo**, er et navn som omfatter de tre relaterte arkeologiske stedene San Lorenzo, Tenochtitlán og Potrero Nuevo sørøst i den meksikanske delstaten Veracruz. Fra 1200 til 900 f.Kr. var de det viktigste sentrumet for den olmekiske kulturen. San Lorenzo Tenochtitlán er mest kjent for de enorme steinhodene som er funnet der. De største veide over 20 tonn og er over tre meter høye.
Cryptocercidae

* *[[Cryptocercus]]*

**Cryptocercidae** er en gruppe (familie) av insekter som tilhører ordenen kakerlakker. De er blitt regnet som nære slektninger med termittene, men det er usikkert om dette er korrekt.

## Utseende
Middelsstore (voksne er 20-30 mm), ovale, avlange, kortbeinte og helt vingeløse kakerlakker. Antennene er ganske korte. På farge er de gjerne mørkrøde.

## Liv og utvikling
Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger).
Slekten *[[Cryptocercus]]* utmerker seg ved at disse kakerlakkene lever av død ved som de fordøyer ved hjelp av mikroorganismer i mage-tarmkanalen, og at de danner samfunn. En hann og en hunn holder sammen i flere år (monogami er sjeldent mellom insekter) og avler opp et ungekull sammen. Avkommet får i seg mikroorganismene de trenger ved å spise sekreter fra foreldrenes tarm. Slik ligner de sterkt på termitter, og man har trodd at *[[Cryptocercus]]* representerer en gruppe som står nært til termittenes forfedre. Nyere forskning tyder på at dette er tvilsomt, og at likhetstrekkene mellom *[[Cryptocercus]]* og termitter er utviklet parallelt, uavhengig av hverandre.

## Utbredelse
*[[Cryptocercus]]* finnes først og fremst i Nord-Amerika, med fem arter, videre er det kjent én art fra Russland og én fra Kina.

## Systematisk inndeling
Det er usikkert om Cryptocercidae representerer noen naturlig gruppe. Ofte blir den referert til mer uformelt som "*Cryptocercus*-gruppen". Molekylære studier kan tyde på at slekten *[[Cryptocercus]]* bør plasseres i familien Polyphagidae.

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** **[[Kakerlakker]]** (Blattodea)
******* Familien Cryptocercidae
******** Slekten *[[Cryptocercus]]* Scudder, 1862 – 7 arter

## Eksterne lenker
* 
* Norges Gresshopper, og gresshoppelignende insekter. – Norsk side om kakerlakker.
* Tree of Life: Dictyoptera Med flotte bilder.
* Norsk Entomologisk forening
* Bildegalleri over nordamerikanske arter
Jakob Cedergren

**Jakob Cedergren** (født 10. januar 1973 i Sverige) er en dansk skuespiller. I Danmark er han muligens mest kjent for rollen som journalisten Bjarne Madsen i TV-serien *Edderkoppen* fra 2000.

Cedergren er utdannet fra Statens Teaterskole i 1997 og har medvirket i atskillige danske teaterstykker og filmer.

I 2009 portretterte han den danske prins Carl/kong Haakon VII av Norge i den norske TV-miniserien *[[Harry & Charles]]*. Maria Bonnevie spilte rollen som hans hustru Maud.

## Filmografi (utvalg)
### Filmer
* 2018 – *[[Den skyldige (film)|Den skyldige]]*
* 2013 – *[[Sorg og glede (film)|Sorg og glede]]*
* 2010 – *[[Submarino]]*
* 2009 – *[[Frygtelig lykkelig]]*
* 2007 – *[[Arn – Tempelridderen]]*
* 2005 – *[[Bag det stille ydre (film)|Bag det stille ydre]]*
* 2003 – *[[Rembrandt (film)|Rembrandt]]*
* 2003 – *[[De grønne slagtere]]*

### TV-serier
* 2022 – *[[Made in Oslo]]*
* 2015–2016 – *[[Ditte & Louise (TV-serie)|Ditte & Louise]]*
* 2011 – *[[Den som dræber]]*
* 2009 – *[[Harry & Charles]]*
* 2007 – *[[Forbrytelsen]]*
* 2002 – *Nikolaj og Julie*
* 2000 – *Edderkoppen*

## Priser og nominasjoner
* 2019: Bodilprisen for beste mannlige hovedrolle i filmen *Den skyldige*
* 2019: Robertprisen for årets mannlige hovedrolle i filmen *Den skyldige* 
* 2009: Robertprisen for årets mannlige hovedrolle i filmen *Frygtelig lykkelig*
* 2009: Bodilprisen for beste mannlige hovedrolle i filmen *Frygtelig lykkelig*
* 2004: Nominert til Bodilprisen for beste mannlige hovedrolle i filmen *Rembrandt*

## Referanser

 



## Eksterne lenker
*
Giovanni Battista Viotti

**Giovanni Battista Viotti** (født 12. mai 1755, død 3. mars 1824) var en italiensk komponist og fiolinvirtuos som regnes blant opphavsmennene til den moderne fiolinteknikken. Han var også direktør for franske og italienske operakompanier i Paris og London.

## Liv
Etter å ha flyttet til Torino, ble Viotti i 1770 elev av Gaetano Pugnani, som hadde studert hos Giuseppe Tartini. Fra 1780 til 1782 var Viotti og Pugnani på en lang europaturné. Deretter slo Viotti seg ned i Paris der han etter kort tid,  17. mars 1782, debuterte ved Concert spirituel. Til tider sto han i dronning Marie Antoinettes tjeneste. 

Under den franske revolusjonen reiste Viotti til London, hvor han ble medgrunnlegger av *[[Royal Philharmonic Society]]*. I 1798 ble han ble landsforvist, mistenkt for å være fransk spion. Samtidens aviser antok at den virkelige årsaken var en intrige igangsatt av Viottis underlegne rival, Wilhelm Cramer.  

Viotti vendte snart tilbake til England og bodde på godset til vennene William og Margaret Chinnery. Han trakk seg tilbake fra det offentlige musikklivet, men holdt mange privatkonserter. I 1811 ble han britisk statsborger. William Chinnery falt året etter i unåde på grunn av økonomisk utroskap, og senere levde Viotti og Margaret Chinnery sammen.

Etter restaurasjonen i Frankrike vendte Viotti tilbake til Paris, dypt forgjeldet etter å ha gått konkurs som vinhandler. I et forsøk på å nedbetale gjelden, ble han leder av Théâtre italien de Paris, og fra 1818 til 1821 av *Grand Opéra de Paris*. I 1823 vendte han og Margaret Chinnery tilbake til London der de levde forarmet til han snart avgikk ved døden.

## Virke
Viotti hadde ikke så mange elever, men ble likevel en innflytelsesrik fiolinist. Han regnes som grunnleggeren av 1800-tallets franske fiolinskole. Han underviste Rodolphe Kreutzer, og August Duranowski, som var et forbilde for Niccolo Paganini. Viottis fiolin ble bygget av Antonio Stradivari i 1709, og har siden fått navnet «Viotti Stradivarius».

Blant Viottis mest kjente verk finner vi hans tjueni fiolinkonserter, som var en viktig inspirasjon for Ludwig van Beethoven. Viotti har ellers komponert sanger og sonater, og kammermusikkverk for mange ulike besetninger, men de blir lite framført i dag, til tross for at de i hans samtid var svært populære. Ett av hans særtrekk som komponist var at han brukte italienske sanger som forbilde for tematikken i sin instrumentale musikk.

## Referanser


## Litteratur
* Warwick Lister: *Amico : the life of Giovanni Battista Viotti*, New York ; Oxford : Oxford University Press, 2009, ISBN 978-0-19-537240-3
* Denise Yim: «Viotti and the Chinnerys: A Relationship Charted Through Letters», *Music in Nineteenth-Century Britain*,  Ashgate Publishing Limited, 2004, ISBN 978-0754631613
* Chappell White: «Giovanni Battista Viotti : (1755 - 1824); a thematic catalogue of his works», New York : Pendragon Pr., 1985, ISBN 0-918728-43-6
* Remo Giazotto: «Giovan Battista Viotti», Milano : Edizioni Curci, 1956

## Eksterne lenker
* 
* 
* 
* 
* 
*
Armidia

* se tekst i artikkelen

***Armidia*** er en slekt av biller i delgruppen (underfamilien) «storbløtvinger» i familiegruppen bløtvinger.

## Utbredelse
*Armidia* finnes i Europa, én art er registrert fra Norden.

## Utseende og levevis
*Armidia* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).

## Systematisk inndeling med europeiske arter
Oversikten har med europeiske arter.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** slekten ***Armidia*** Mulsant, 1862
******* *[[Armidia gracilis]]* (Pandelle 1867)
******* *[[Armidia lohsei]]* Wittmer 1975
******* *[[Armidia nobilissima]]* Reitter 1884
******* *[[Armidia signata]]* (Germar 1814) – finnes i Norden
******* *[[Armidia unicolor]]* (Dufour 1851)

## Referanser


## Eksterne lenker
* 
* ''Armidia'' - Fauna Europaea - engelskspråklig
* Norsk entomologisk forening
Justin Vernon

**Justin DeYarmond Edison Vernon** (født 30. april 1981) er en amerikansk indiefolk-låtskriver og musiker, og frontmannen i Bon Iver.

Vernon gikk på Memorial High School i Eau Claire, og gikk ut derfra i 1999. Han begynte deretter studiene på University of Wisconsin–Eau Claire.

Mens han gikk på videregående og i studietiden startet Vernon bandene Mount Vernon og DeYarmond Edison, to indierockeband med opphav i Eau Claire, Wisconsin, hvor han fremdeles bor. DeYarmond Edison bestod av Vernon, Brad og Phil Cook, og Joe Westerlund, men gjennomgikk flere medlemsendringer i løpet av sin levetid.

Etter en lengre periode med suksess i musikkscenen i Eau Clare forlot bandet hjemmet sitt for å flytte til Raleigh, Nord-Carolina, for å prøve ut musikken sin et annet sted. Bandet gav ut to selvproduserte innspillinger, den første med samme navn som bandet, og den andre med navnet *Silent Signs*, samt en EP med aldri utgitt materiale som kun er tilgjengelig på MySpace-siden deres. Etter å ha tilbrakt nesten ett år i Raleigh reiste Vernon tilbake til Wisconsin etter et brudd med bandet og en kjæreste. De gjenværende medlemmene i DeYarmond Edison dannet et nytt band, Megafaun, og er fremdeles gode venner med Vernon.

Vernon er også med i bandet Volcano Choir, som består av Vernon og medlemmene av Collections of Colonies of Bees.

## Diskografi
### Bon Iver
* 2007 *[[For Emma, Forever Ago]]*
* 2009 *[[Blood Bank (EP)]]*
* 2011 *[[Bon Iver (album)]]*
* 2016 *[[22, A Million]]*

### Volcano Choir
* 2009 *[[Unmap]]*
* 2013 *[[Repave]]*

### Gayngs
* 2010 *[[Relayted]]*

### Justin Vernon
* 2005 *Self Record*
* 2006 *Hazeltons*

### DeYarmond Edison
* 2004 *DeYarmond Edison*
* 2005 *Silent Signs*
* 2006 *The Bickett Residency*
* 2006 *Unreleased EP*

### JD Vernon
* 2001 *Feels Like Home*

### Mount Vernon
* 1998 *We Can Look Up*
* 2000 *All of Us Free*

## Referanser


## Eksterne lenker
* 
* 
* Offisiell hjemmeside for Bon Iver
* Offisiell hjemmeside for Volcano Choir
Variasjoner over «I Got Rhythm»

***Variasjoner over «I Got Rhythm»*** er et sett variasjoner for solo piano og orkester, komponert av George Gershwin i 1933-1934. Det er hans siste verk i klassisk stil, og det eneste han dediserte til sin bror og samarbeidspartner Ira Gershwin.

I januar/februar 1934 skulle Gershwin dra på en måneds turné med Leo Reisman Orchestra, dirigert av Charles Previn (grandonkel til André), med premiere i Boston Symphony Hall 14. januar. På hver konsert framførte Gershwin sin Rhapsody in Blue og sin Konsert i F, men han følte han trengte et verk til å alternere med. Så under en treukers ferie i Palm Springs i California like før, komponerte han disse variasjonene over sin aller største hit noensinne; «I Got Rhythm», fra Broadway-showet *[[Girl Crazy]]* (1930). 

Komposisjonen starter med klarinett solo, som spiller originalsangens hovedmotiv, basert på pentatoneskalaen, og bearbeider dette. Pianoet svarer med en motivisk speilvending. Etter et påfølgende orkesterforspill, spilles sangens refreng i piano solo. Variasjonene som følger gir lytteren et inntrykk av musikeren Gershwins improvisatoriske repertoar. Her finnes mest virtuoseri, men også symfoniske vendinger, en langsom vals, en parodisk orientalsk variasjon og svingende jazz.

## Litteratur
* Greenberg, Rodney (1998). *George Gershwin*, s. 152-155. Phaidon Press. ISBN 0-7148-3504-8.
Fragma

**Fragma** (også kalt **Fragma Project**) er et tysk band innen dancesjangeren. Opprinnelig bestod gruppa av fire medlemmer. Den mest populære singelen, *Toca's Miracle*, solgte over 500 000 kopier i Storbritannia.

## Historie
### Oppstart
Fragma blei starta i 1998 av brødrene Dirk og Marco Duderstadt. Sammen med den erfarne Ramon Zenker produserte de i 1999 singelen *[[Toca Me]]*, som gikk til topps på dancelister rundt om i verden. Den nådde også ellevteplass på den britiske singellista. Låtens enkle, gjentakende tekster synges av Eva Martinez (også kjent som Linda M.), som også dukker opp på debutalbumet.

### Gjennombrudd
I 2000 la noen CoCo Stars *I Need A Mircle* over *Toca Me*, som bortsett fra de enkle tekstene *Esta tarde se me va. Toca me!* er en instrumentallåt. Denne blandinga fikk oppmerksomhet og ettersom begge artistene var på plateselskapet Positiva Records på tidspunktet, spilte CoCo inn tekstene på nytt og en offisiell versjon blei utgitt under navnet *Toca's Miracle*. Den blei umiddelbart populær og gikk rett til topps på den britiske singellista.

Debutalbumet *Toca* kom i 2001 og inneholdt blant andre singlene *Toca Me* og *Toca's Miracle*. Enda to singler fra albumet kom seinere på året; *Everytime You Need Me* med vokalist Maria Rubia og *You Are Alive* med vokalist Damae, som seinere fortsatte som hovedvokalist i Fragma. Disse singlene nådde henholdsvis tredje og fjerdeplass på den britiske singellista. I alt hadde Fragma altså fire ulike vokalister på albumet, alle avbilda på baksida av plateomslaget.

I 2002 fulgte enda et album, *Embrace*, som inneholdt blant andre singlene *Embrace Me*, *Say That You're Here*, *Man In The Moon* (med melodi lik Energy 52s instrumentallåt *Café Del Mar*) og *Time And Time Again*.

### Nyere tid
Nytt materiale kom ikke før 2006, da Fragma slapp singelen *Radio Waves*. Damae, som hadde vært vokalist for gruppa i lengre tid, dukka ikke opp på singelen. Tekstene synges isteden av Kirsty Hawkshaw.

Mot slutten av 2007 slapp Fragma singelen *Toca Me (InPetto 2008 Remix)* og i 2008 *Toca's Miracle 2008 (InPetto 2008 Remix)*. Disse er ganske ulike InPettos (et alias for Duderstadt-brødrene) første versjon fra 1999. De nye versjonene kom inn på listene flere steder, men blei ikke like populære som det *Toca's Miracle* gjorde i 2000. Seinere på året kom enda en singel, *Memory*. Denne gangen var Damae tilbake som vokalist.

Våren 2009 avslørte Damae at hun og resten av Fragma jobber med flere sanger og i november kom *Forever And A Day*, med musikkvideo innspilt i New York.

## Diskografi

### Studio album

### Singler

 "—" Oppnådde ikke plassering på listen

## Referanser


## Eksterne lenker
* 
* 
*
Channel Islands nasjonalpark

**Channel Islands nasjonalpark** er en nasjonalpark som består av fem av de åtte Channel Islands-øyene i delstaten California, USA. Parken ble etablert 5. mars 1980, og er på tall 2&nbsp;493 km², hvorav halvparten ligger under havoverflaten. Selv om øyene er nær kysten av det tett befolkede Sør-California, er øyene likevel så isolert og forlatt at de er forholdsvis uutviklet sammenlignet med fastlandet.

Øyene i parken strekker seg langs den sørlige kysten til California fra Point Conception i nærheten av Santa Barbara og helt til San Pedro som er et nabolag i Los Angeles. Parkens hovedkvarter ligger i byen Ventura. 

Channel Islands ble utpekt som et US National Monument den 26. april 1938 og den ble et National Biosphere Reserve i 1976. Parken ble omorganisert til nasjonalpark den 5. mars 1980. 

Mer enn 2&nbsp;000 arter av planter og dyr har blitt funnet i parken så langt. Tre av pattedyrene er endemisk til øyene. 145 av disse artene er helt unike for øyene og er ikke blitt funnet noe annet sted på kloden. Det marine livet i havet rundt øyene varierer fra bittesmå mikroskopiske plankton til den utrydningstruede blåhvalen som er ett av de største dyrene som har levd på jorden siden dinosaurene. Arkeologiske og kulturelle ressurser i parken strekker seg over en periode på mer enn 10&nbsp;000 år. 

## Se også
* Kanaløyene (California)
* Nasjonalparker i USA

## Eksterne lenker
*
Dry Tortugas nasjonalpark

**Dry Tortugas nasjonalpark** er en nasjonalpark i Florida, USA. Den ble grunnlagt 4. januar 1935 og hadde 64&nbsp;122 besøkede i 2006. Parken er kun tilgjengelig med sjøfly eller båt. Parkens aktiviteter omfatter snorkling, landturer, dykking, sjøfiske og fugletitting. 

Parken er kjent for det rike plante- og dyrelivet i havet, fargerike korallrev og alle legendene om skipsvrak og sunkne skatter. Parkens midtpunktet er Fort Jefferson som er et massivt men uferdig kystfort. Fort Jefferson er den største murstrukturen på den vestlige halvkule og er sammensatt av over 16 millioner murstein. 

Den første europeeren som fikk øye på området der nasjonakparken er i dag var Ponce de Leon, som besøkte området på sin oppdagelsesreise i 1513. I nasjonakparken fanget Leon 160 havskilpadder og da han kom tilbake til Europa refererte han til øyene som «Tortugas» som betyr skilpadder. 

Under den føderale regjeringens nedstengning av nasjonalparker i 1995 ble Dry Tortugas stengt sammen med alle de andre nasjonalparkene i USA. Stengningen av nasjonakparken hadde en svært skadelig effekt på turismen og dermed også delstatens økonomi derfor begynte delstatens innbyggere som bodde i nærheten av parken å samle inn penger for å kunne holde Dry Tortugas åpen.

## Se også
* Nasjonalparker i USA

## Eksterne lenker
*
Congaree nasjonalpark

**Congaree nasjonalpark** er en nasjonalpark i delstaten Sør-Carolina, USA. Over to tredjedeler av parken ble utpekt til verneområde den 24. oktober 1988 og området fikk status som nasjonalpark den 10. november 2003, Parken er på 88,49 km². 

I parken er det sumplandskap og urskogaktig temperert lauvskog i USA. Parken hadde 134&nbsp;045 besøkede i 2006.

Mens en stor del av parken er blitt anerkjent som et fristed for dyre- og planteliv har Congaree nasjonalpark også flere enkle campingplasser og tilbyr aktiviteter som turgåing, kano, kajakk og fugletitting. 

## Se også
* Nasjonalparker i USA

## Eksterne lenker
*
Ejektor

Ejektor kan sikte til: 
* Ejektor (pumpe) eller injektor, en type pumpe uten bevegelige deler.
* Ejektor (våpen), en mekanisme som trekker eller støter ut tomhylser i et våpen for hurtig omlading av patroner.
Brian Orser

**Brian Ernest Orser** (født 18. desember 1961  i Belleville i Ontario)  canadisk kunstløper som deltok i de olympiske vinterleker 1984 i Sarajevo og 1988 i Calgary.

Orser vant en olympisk sølvmedalje i kunstløp under Vinter-OL 1984 i Sarajevo. Han kom på andreplass i konkurransen single for menn, bak Scott Hamilton fra USA.

Fire år senere, under vinter-OL 1988 i Calgary vant han en ny sølvmedalje i kunstløp. Han ble nummer to bak Brian Boitano fra USA i single for menn. Orser var Canadas flaggbærer under åpningsseremonien. Orser ble verdensmester i kunstløp 1987 i single for menn.

Etter konkurransekarrieren har han jobbet nesten 20 år i Stars on Ice, og deretter som trener. Han har blant annet vært trener for Yuzuru Hanyu (Japan, OL-gull 2014) og Kim Yuna (Sør-Korea, OL-gull 2010) og Javier Fernández (Spania, verdensmester 2016 og 2015).

## OL-medaljer
* 1984  Sarajevo -  Sølv i kunstløp, single menn  Canada
* 1988  Calgary -  Sølv i kunstløp, single menn  Canada

## VM-medaljer
* VM 1987 –  Gull i kunstløp, single menn
* VM 1984 –  Sølv i kunstløp, single menn
* VM 1985 –  Sølv i kunstløp, single menn
* VM 1986 –  Sølv i kunstløp, single menn
* VM 1988 –  Sølv i kunstløp, single menn
* VM 1983 –  Bronse i kunstløp, single menn

## Referanser


## Eksterne lenker
* 
* 
* 
*
Jozef Sabovčík

**Jozef Sabovčík** (født 4. desember 1963 i Bratislava) er en Slovakisk kunstløper som deltok i de olympiske vinterleker 1984 i Sarajevo.

Sabovčík vant en olympisk bronsemedalje i kunstløp under Vinter-OL 1984 i Sarajevo. Han kom på tredjeplass i konkurransen single for menn, bak Scott Hamilton fra USA og Brian Orser fra Canada.

## OL-medaljer
* 1984  Sarajevo -  Bronse i kunstløp, single menn  Tsjekkoslovakia

## Referanser


## Eksterne lenker
*
Global Biodiversity Information Facility

**Global Biodiversity Information Facility** (**GBIF**) er en internasjonal organisasjon som arbeider med å gjøre vitenskapelige data om biodiversitet tilgjengelige på internettet. Data leveres av mange institusjoner i hele verden og GBIF gjør dataene tilgjengelige og søkbare i en enkelt portal. Data som er tilgjengeliggjort i GBIF-portalen er primært data om planter, dyr, fungus og mikrober i verden samt vitenskapelige navn.

Sammen med partnerne Species 2000 og Integrated Taxonomic Information System (ITIS) har GBIF i senere tid også engasjert seg i Catalogue of Life.

## GBIF Norge
**GBIF Norge** er den norske deltagernoden i Global Biodiversity Information Facility. Den norske organisasjonens hovedoppgave er å gjøre primærdata om biologisk mangfold fra norske samlinger og observasjonsdatabaser fritt tilgjengelig for alle over internett og å koordinere GBIF-relaterte aktiviteter i Norge.

Norge ble med i GBIF i 2004, og Naturhistorisk museum (Oslo) har vært vertskap for den norske deltagernoden siden den ble etablert i 2005. Artskartdatabasen ble satt igang i november 2007.

## Referanser




## Eksterne lenker
* GBIF Norge
* GBIF (Internasjonalt)
Rosalynn Sumners

**Rosalynn Diane Sumners** (født 20. april 1964 i Palo Alto i California),  amerikansk kunstløper som deltok i de olympiske vinterleker 1984 i Sarajevo.

Sumners vant en olympisk sølvmedalje i kunstløp under vinter-OL 1984 i Sarajevo. Hun kom på andreplass i single for damer bak Katarina Witt fra Øst-Tyskland.

Sumners ble verdensmester i kunstløp 1983 i single for damer.

## OL-medaljer
* 1984  Sarajevo -  Sølv i kunstløp, single damer  USA

## VM-medaljer
* VM 1983 –  **Gull** i kunstløp, single damer

## Eksterne lenker
* 
* 
*
Jim Arvanitis

**Dimitrios «Jim» Arvanitis** er en gresk-amerikansk forfatter og idrettsutøver (pankration, boksing og bryting).

## Bøker
**Game of the Gods: The Historical Odyssey of Greek Martial Arts*
**[[Pankration]]: The Traditional Greek Combat Sport and Modern Martial Art*
**The First [[MMA|Mixed Martial Art]]: Pankration from Myths to Modern Times*
**Mu Tau: The Modern Greek Karate*

## Referanser


## Eksterne lenker
*
Exiles

***Exiles*** er det eneste skuespillet til James Joyce, som i hovedsak er husket for sine romaner. Skuespillet bygger på historien «The Dead», som er den siste novellen fra Dubliners, det første store verket til Joyce. Produksjonen av skuespillet ved Abbey Theatre ble avvist av W. B. Yeats. Den første oppsetningen av stykket i London var i 1970, da Harold Pinter iscenesatte det ved Mermaid Theatre.

Skuespillet har vist seg å være det minst medgangsrike av alle Joyces utgitte verker, med tanke på både kritikere og publikum – bare Chamber Music er i nærheten i popularitet. Skuespillet er omtalt av Padraic Column: «...Kritikere mener Exiles ikke er like henrivende som Portrait of the Artist eller like innholdsrik som Ulysses ... De har merket seg at Exiles har formen til et Ibsenstykke, et verk utledet av den store norske dramatikeren».